Anis leuweung

Anis leuweung; Sunda thrush; Zoothera andromedae nyaéta hiji manuk anu asalna tina kulawarga Turdidae. Loba kapanggih hirup di leuweung primér  Sumatera , Jawa Kulon , Bali, Lombok, Flores, Timor, jeung Wetar.

Ciri mandiri
Panjang awakna kurang leuwih 25 cm,  anis leuweung kagolongkeun manuk leutik. 
Bulu didominasi ku warna poék,  bulu dina luhureun awak kelirna kulawu poék paselang-seling jeung bulu hideung.  Pipi jeung tikoro borontok  hideung jeung kulawu sarta saulas corétan bodas,  bulu dina harigu kelirna kulawu semu paul/biru paselang-seling jeung borontok bulu hideung.  
Pamatuk kelirna kulawu, Cékér kelirna coklat semu hideung, sarta matana cokelat. 
Usum kawin  bulan Oktober jeung Pébruari kalayan ngendog 2-3 siki, cangkang endogna mibanda kelir konéng tur borontok coklat.  Sayangna kawas mangkok sarta perenahna henteu pati jauh tina  luhur taneuh, dijieun tina régang daha, akar, dangdaunan, sakapeung aya ogé lukut, diéntép maké campuran taneuh liat atawa haramay kawung/injuk.

Dicutat tina
 
Kategori :Aves 
Kategori :Turdidae 
Kategori :Manuk Indonésia 
Kategori :Manuk Asia Tenggara